Sayêktosipun sadaya agami punika piwulangipun sami, awit sadaya wau wêwinihipun amung satunggal. Amung anggadhahi tuk satunggal. Dene tuk wau inggih pusaka pangawikaning Allah, ingkang sinimpên wontên pakêmpalaning para kadang ingkang sami jumênêng guru rohkhani ing linuhung, para guru wau sami anglampahi pandamêlan dados juru amulang utawi juru anuntuni manungsa ingkang dunung ing bumi punika, amulang dhatêng bôngsa tuwin jinising manungsa bab kajatèn ingkang minôngka talêsing agami, kadhapur ingkang nyamlêng tumrap dhatêng sakathahing tiyang ingkang sami anampèni.